CELEX: C2007/096/06
Language: lt
Date: 2007-04-28 00:00:00
Title: Byla C-347/04 2007 m. kovo 29 d. Teisingumo Teismo (antroji kolegija) sprendimas ( Finanzgericht Köln (Vokietija) prašymas priimti prejudicinį sprendimą) Rewe Zentralfinanz eG, veikianti kaip visų ITS Reisen GmbH teisių perėmėja , prieš Finanzamt Köln-Mitte (Įsisteigimo laisvė — Pelno mokestis — Patronuojančių bendrovių patirtų nuostolių kompensavimas iš karto — Nuostoliai, patirti dėl kitose valstybėse narėse įsteigtose dukterinėse bendrovėse turimų kapitalo dalių nuvertėjimo)

28.4.2007   
            
            
               LT
            
            
               Europos Sąjungos oficialusis leidinys
            
            
               C 96/4
            
         2007 m. kovo 29 d. Teisingumo Teismo (antroji kolegija) sprendimas (Finanzgericht Köln (Vokietija) prašymas priimti prejudicinį sprendimą) Rewe Zentralfinanz eG, veikianti kaip visų ITS Reisen GmbH teisių perėmėja, prieš Finanzamt Köln-Mitte
   
   (Byla C-347/04) (1)
   
   (Įsisteigimo laisvė - Pelno mokestis - Patronuojančių bendrovių patirtų nuostolių kompensavimas iš karto - Nuostoliai, patirti dėl kitose valstybėse narėse įsteigtose dukterinėse bendrovėse turimų kapitalo dalių nuvertėjimo)
   (2007/C 96/06)
   Proceso kalba: vokiečių
   Prašymą priimti prejudicinį sprendimą pateikęs teismas
   Finanzgericht Köln
   Šalys pagrindinėje byloje
   
      Ieškovė: Rewe Zentralfinanz eG, veikianti kaip visų ITS Reisen GmbH teisių perėmėja
   Atsakovė: Finanzamt Köln-Mitte
   Dalykas
   Prašymas priimti prejudicinį sprendimą — Finanzamt Köln — EB sutarties 52 straipsnio (po pakeitimo — EB 43 straipsnis), EB sutarties 58 straipsnio (dabar — EB 48 straipsnis), EB sutarties 73b straipsnio (dabar — EB 56 straipsnis) išaiškinimas — Nacionalinės teisės aktai pelno mokesčio srityje, kurie riboja šioje valstybėje narėje reziduojančių patronuojančių bendrovių galimybę atskaityti šios bendrovės nuostolius patirtus dėl kitose valstybėse narėse įsteigtose dukterinėse bendrovėse turimų kapitalo dalių nuvertėjimo
   Rezoliucinė dalis
   Pagrindinės bylos aplinkybėmis, kai patronuojanti bendrovė dalyvauja kitoje valstybėje narėje įsteigtos dukterinės bendrovės nerezidentės kapitale ir toks dalyvavimas jai leidžia daryti aiškią įtaką šios užsienio dukterinės bendrovės sprendimams bei nulemti jos veiklą, EB sutarties 52 straipsnis (po pakeitimo — EB 43 straipsnis) ir EB sutarties 58 straipsnis (dabar — EB 48 straipsnis) draudžia valstybės narės teisės aktus, kurie riboja šioje valstybėje narėje reziduojančios patronuojančios bendrovės galimybę atskaityti šios bendrovės nuostolius, patirtus dėl kitose valstybėse narėse įsteigtose dukterinėse bendrovėse turimų kapitalo dalių nuvertėjimo.
   
      (1)  OL C 273, 2004 11 6.